Αργυροπούλου στο enwsi.gr: «Μπαίνουμε στο γήπεδο μόνο για τη νίκη» Αργυροπούλου στο enwsi.gr: «Μπαίνουμε στο γήπεδο μόνο για τη νίκη»\nΑργυροπούλου στο enwsi.gr: «Μπαίνουμε στο γήπεδο μόνο για τη νίκη»\nΈχει γίνει μπόλικη κουβέντα για τους στόχους της φετινής ΑΕΚ στο γυναικείο βόλεϊ. Είναι αλήθεια ότι η ομάδα που «χτίστηκε» από το μηδέν με πολύ κόπο δεν έχει καμία σχέση με την περυσινή.\nΩστόσο στο ρόστερ υπάρχουν έμπειρες αθλήτριες που μπορούν να διατηρήσουν την Ένωση ανταγωνιστική. Μια από αυτές είναι η Ευδοξιία Αργυροπούλου. Η ακραία της ΑΕΚ μίλησε αποκλειστικά στο enwsi.gr για την πρώτη εβδομάδα προετοιμασίας της ομάδας.\n«Είναι αρχή ακόμα, αλλά γενικά πάει πολύ καλά. Προσπαθούμε να μπούμε σε ρυθμό. Κάθε αθλήτρια προσπαθεί να σπρώξει την συμπαίκτρια της, να βγάλει τον καλύτερο της εαυτό και μέχρι στιγμή στιγμής είναι όλα καλά. Μόνο έτσι θα πάμε μπροστά. Χρειάζεται συνεχόμενη προσπάθεια από όλες τις κοπέλες».\nΗ Αργυροπούλου είναι από τις πιο έμπειρες κιτρινόμαυρες, αλλά αυτό δεν την γεμίζει άγχος. «Εγώ πάντα προσπαθώ να βοηθήσω κάθε κοπέλα .Άγχος δεν υπάρχει. Όλες οι αθλήτριες είμαστε ανοικτές στο να βοηθάμε η μια την άλλη».\nΗ Αργυροπούλου μίλησε και για το επίπεδο του ρόστερ. «Σε γενικές γραμμές είναι καλό. Τα περισσότερα κορίτσια έχουν εμπειρία. Οι πρώτες ενδείξεις είναι καλές. Χρειάζεται όμως χρόνος και προσπάθεια, Το πρώτο δείγμα ενθαρρυντικό».\nΗ έμπειρη ακραία δεν βλέπει το μέλλον με απαισιοδοξία. Αντιθέτως στέλνει μήνυμα πάθος και ανταγωνιστικότητας. «Θεωρώ ότι καμία δεν τα βλέπει τόσο απαισιόδοξα. Ο καθένας που μπαίνει στο γήπεδο θέλει να κερδίζει. Στόχος είναι ακόμα νωρίς. Βλέποντας και κάνοντας. Να μπούμε στο γήπεδο και να δούμε. Πρέπει να λες λίγα και να κάνεις περισσότερο».\nΣτο τέλος της κουβέντας με την Αργυροπούλου σχολίασε το γεγονός ότι οι κιτρινόμαυρες θα πορευτούν με ελληνικό ρόστερ. «Το κάθε μοντέλο έχει πλεονέκτημα και μειονεκτήματα. Όλα θα φανούν στην πορεία. Μιλάμε όλες την ίδια γλώσσα κάτι που είναι καλό».


Παραδοσιακές και σύγχρονες χρήσεις κάνναβης: τσάι κάνναβης και προϊόν κάνναβης Παραδοσιακές και σύγχρονες χρήσεις κάνναβης: τσάι κάνναβης και προϊόν κάνναβης - Eco-Cannabis.eu\nΠαραδοσιακή και σύγχρονη χρήση κάνναβης: τσάι κάνναβης και προϊόντα κάνναβης\nΗ κάνναβη είναι το φυτικό υλικό του φυτού κάνναβης, το οποίο είναι επίσης γνωστό για την παραγωγή μαριχουάνας. Το τσάι της κάνναβης είναι ένα παλιό ποτό που βρίσκεται στην Ασία. Αν και το τσάι είναι παραδοσιακά παρασκευασμένο μέσω της διαδικασίας διαβροχής για μοναδικές ποικιλίες φύλλων τσαγιού, άλλα συστατικά χρησιμοποιούνται περιστασιακά και ταξινομούνται ως τσάι.\nΈνα παράδειγμα αυτής της επιλογής είναι τα τσάι βοτάνων που χρησιμοποιούν άνθη, βότανα και άλλα νόστιμα συστατικά που συνήθως συμβάλλουν στο πράσινο τσάι βοτάνων που δεν έχει καφεΐνη. Ένα άλλο παράδειγμα ενός αντισυμβατικού τύπου τσαγιού είναι το έλαιο μούρων, το οποίο μπορεί να είναι ένα ποτό που περιέχει συχνά προϊόντα κάνναβης εμποτισμένα με την παρουσία διαφόρων συστατικών. Τα περισσότερα άλλα τρόφιμα και φάρμακα δεν αναγνωρίζονται αμέσως από τη ιατρική κοινότητα ως νόμιμα και συζητούνται τα οφέλη των χρήσεών τους.\nΤο τσάι που παράγεται από το τσάι ecoHemp δεν έχει ξεφύγει από αυτό το εναλλακτικό στύπωμα, αλλά πολλοί άλλοι ορκίζονται από την ικανότητά του να αυξάνει την πέψη, να μειώνει την αρτηριακή πίεση και να αυξάνει τη ζωτικότητα. Επιπλέον, το έλαιο κάνναβης συνδέθηκε με τη μείωση του λίπους, τη διαχείριση του σακχάρου στο αίμα και τη μείωση της χοληστερόλης. Τα αποτελέσματα πιστεύεται ότι αλλάζουν από άτομο σε άτομο, συμπεριλαμβανομένης της περίπλοκης συζήτησης μεταξύ πιστών και σκεπτικιστών. Το THC δεν είναι υδατοδιαλυτό, γεγονός που δυσχεραίνει την ύπαρξη σε ένα ποτό που παρασκευάζεται με νερό. Ακόμα και το πετρέλαιο κάνναβης που παράγεται με συστατικά που περιέχουν ΤΗΟ είναι πιθανό να έχει ελάχιστες παρενέργειες, αλλά έχει αναφερθεί από αρκετούς πελάτες τσαγιού. Ακόμα κι αν ορισμένοι υποστηρικτές του τσαγιού του μούρου σαν αυτό το ποτό λόγω της γεύσης του, άλλοι το έχουν τακτικά λόγω των αναφερθέντων οφέλους για την υγεία. Το τσάι της κάνναβης είναι πολύ χρήσιμο για την εξάλειψη πολλών επιπλοκών της υγείας με τρόπο που μειώνει την εμφάνιση ορισμένων ασθενειών που τώρα αντιμετωπίζονται με μπουμπούκια. Η κάνναβη υπήρξε καθοριστικός πυλώνας υγιούς κοινωνίας για χιλιάδες χρόνια. Ως εκ τούτου, μεγάλο μέρος της επιστημονικής δημοσίευσης επικεντρώνεται στα θεραπευτικά οφέλη της κάνναβης, του τσαγιού της κάνναβης και των προϊόντων κάνναβης.\nΤα τσάγια κάνναβης και άλλα τσάι βοτάνων έχουν χρησιμοποιηθεί για αιώνες για ιατρικούς και κοινωνικούς σκοπούς, οι οποίοι προέρχονται από την ανατολική πλευρά και αναγνωρίζονται στα δυτικά. Αν και οι διαφωνίες σχετικά με τα οφέλη των ποτών είναι πιθανό να διαρκέσουν τόσο καιρό για να παραχθούν τεκμηριωμένα στοιχεία, λίγοι οπαδοί τσαγιού θα ισχυριζόταν ότι ένα ζεστό φλιτζάνι τσάι είναι ένας διασκεδαστικός τρόπος να φέρει τους ανθρώπους μαζί και να ηρεμήσει τον νου. Το τσάι της κάνναβης είναι ένα εξαιρετικό είδος δημοφιλούς ποτού, αλλά όταν είναι μεθυσμένο με συστατικά που την καθιστούν ευχάριστη, μπορεί να είναι ένα φανταστικό κοινωνικό μέσο για να φέρει τους ανθρώπους μαζί με φυσικό και υγιεινό τρόπο.\nκάνναβις τσάι κάνναβης τσάι κάνναβης cbd Παραδοσιακή και σύγχρονη χρήση κάνναβης


Δεν διασύρονται τώρα- διασυρμένοι ήταν - Ανοιχτό Παράθυρο\nHomeFlashΔεν διασύρονται τώρα- διασυρμένοι ήταν\n23 Φεβρουαρίου 2018 Flash\nΑς μην κρύβονται πίσω από τον Πικραμένο τους….Ορισμένοι -οι λιγότεροι -από τους παρεμφθέντες για τη Novartis πρώην υπουργούς ανέβηκαν στα κεραμίδια και στο βήμα της Βουλής για να φωνάξουν ότι η κυβέρνηση του «διασύρει» με αυτή την υπόθεση. Κάνουν λάθος. Δεν τους διασύρει κανείς- ήταν από πριν διασυρμένοι.\nΒοούσε ο κόσμος για τις σχέσεις κάποιων από αυτούς με οικονομικούς παράγοντες. Δεν υπήρχε πολίτης που να μην είχε σχηματίσει την εντύπωση ότι αντίληψη τους για το δημόσιο χρήμα έφτανε ως τη συνιδιοκτησία. Δεν ήταν λίγες περιπτώσεις για τις οποίες ακούγονταν ότι έπεσε μίζα. Κυκλοφορούν ιστορίες με διαδρομές χρήματος από επιχειρηματίες με ονοματεπώνυμα και διευθύνσεις.\nΘα περίμενε κανείς ότι θα αντιλαμβάνονταν την σύσταση της προανακριτικής επιτροπής σαν δώρο εξ ουρανού για να καθαρίσουν το όνομα τους. Ότι θα ήταν ευτύχημα γι’ αυτούς ότι μια καθόλα έγκυρη και νόμιμη διαδικασία θα κατέληγε στην αθωότητά τους και κανείς δεν θα μπορούσε στο εξήντα τους προσάψει κάτι σχετικό. Ότι η αρνητική φημολογία που τους συνοδεύει θα έβρισκε αντίλογο από τις διαδικασίες της πολιτείας και του νόμου.\nΟι συγκεκριμένοι πολιτικοί -αλλά και άλλοι ακόμη- δεν έχουν και το καλύτερο όνομα. Είτε επιμέρους ομάδες πληθυσμού, είτε συνολικά η κοινωνία έχει σχηματίσει μια εικόνα που δεν κολακεύει την ηθική τους. Δεν είναι λευκές περιστέρες. Τα ίδια τα ΜΜΕ που τους υπερασπίζονται έχουν συμβάλει κατά καιρούς σ αυτό με αναφορές σε περίεργες διαδικασίες προμηθειών. Όσα μάλιστα ακούγονται-, αλλά δεν γράφονται -από δημοσιογράφους τους στέλνουν άκλαυτους.\nΕίναι ακατανόητο γιατί όταν ο νόμος ασχολείται με την περίπτωσή τους δεν δηλώνουν ικανοποιημένοι, αλλά το θεωρούν δίωξη. Γιατί δεν ανάβουν κερί στη Δικαιοσύνη που θα τους παραδώσει άσπιλους στην κοινωνία. Προτιμούν να συνεχίζουν με όσα σέρνονται γι’ αυτούς;


Οι καλύτερες σειρές του Netflix (Part 2) — My life and anxiety\nΤο Netflix είναι αγαπημένη συνήθεια πολλών πλέον και ειδικά το χειμώνα που καθόμαστε περισσότερο στο σπίτι. Μετά από την πανδημία του κορωνοιού κιόλας, πολύ φοβάμαι ότι θα μας μείνει λίγη τεμπελιά για εξόδους και θα τιμούμε πολύ περισσότερο τον καναπέ μας και τη θέση μπροστά στη τηλεόραση από ότι πριν από τη πανδημία αυτή. Αυτό, βέβαια, δεν είναι κι απαραίτητα κακό. Κακό θα είναι εάν όμως αποξενωθούμε λίγο παραπάνω από τους γύρω μας. Κακό, επίσης, θα είναι εάν η μόνη μας απασχόληση είναι το Netflix κι όχι μια βόλτα με τα αγαπημένα μας πρόσωπα.\nΑς μην ξεφεύγουμε όμως από το θέμα μας. Στο προηγούμενο άρθρο πήρες μια ιδέα για καλές και αγαπημένες σειρές του Netflix, έτσι σε αυτό το άρθρο θα δούμε κάποιες ακόμη καλές σειρές. Κάτσε αναπαυτικά και δες αναλυτικά τα trailer από τις σειρές που θα σου προτείνω να δεις. Κάποιες από τις αγαπημένες μου σειρές, λοιπόν, είναι οι εξής:\nΗ πρωταγωνίστρια θεωρείται η βασίλισσα του Νότου καθώς ήταν για μεγάλο διάστημα η πιο ισχυρή έμπορος ναρκωτικών. Αποφασίζει να τα αφήσει όλα πίσω της και να αλλάξει ταυτότητα όταν μένει έγκυος στη κόρη της. Αλλάζει ταυτότητα και ζει ως μια άλλη σε άλλη χώρα χωρίς να ξέρει κανείς το παρελθόν της μέχρι τη στιγμή που κάποιος ανακαλύπτει που βρίσκεται και της απαγάγει τη κόρη. Αναγκάζεται να γυρίσει πίσω και να αντιμετωπίσει όλους εκείνους τους εχθρούς που άφησε πίσω της στο παρελθόν προκειμένου να πάρει πίσω τη κόρη της. Είναι μια σειρά γεμάτη ανατροπές και γεμάτη δράση. Παρόλο που τα επεισόδια ήταν πολλά μπορώ να πω ότι δε με άφησαν στιγμή να βαρεθώ. Μια από τις αγαπημένες μου σειρές αυτού του είδους θα έλεγα. Μπορείς να πάρεις μια γεύση βλέποντας το trailer της σειράς εδώ.\nEmily in Paris (Η Emily στο Παρίσι)\nΗ Emily είναι ένα νέο κορίτσι που ζει και εργάζεται στην Αμερική. Η εταιρία στην οποία εργάζεται χρειάζεται να στείλει ένα άτομο ως εκπρόσωπο της εταιρίας τους για να εργαστεί στο Παρίσι. Στη θέση αυτή στην εταιρία μάρκετινγκ στο Παρίσι αναλαμβάνει να πάει η Emily. Αφήνει πίσω της μια σχέση που θεωρεί σοβαρή αλλά δε θέλει να χάσει την ευκαιρία και θεωρεί ότι θα μπορούν να βλέπονται σε κάθε ευκαιρία. Τα πράγματα δεν έρχονται ακριβώς όπως τα επιθυμεί αφού κανείς στην εταιρία δε τη συμπαθεί και ιδιαίτερα το αφεντικό της. Έρωτες, βόλτες στο όμορφο Παρίσι και πολλές προσπάθειες να πετύχει σε αυτό που αγαπάει. Όμορφη σειρά, σχετικά ρομαντική και αισιόδοξη παρά τις δυσκολίες στη ζωή της πρωταγωνίστριας. Εγώ τη βρήκα πολύ καλή. Μπορείς να δεις το trailer της σειράς εδώ.\nΜια γυναίκα παντρεμένη, η Άλμα, αρχίζει να αισθάνεται μπερδεμένη στο γάμο της και φοβάται ότι ο άντρας της την απατάει με τη γραμματέα του. Φεύγει για ένα Σαββατοκύριακο για να πάει να δει τη φίλη της και καταλήγει να περνάει μια νύχτα πάθους με έναν νεαρό που γνώρισε σε ένα πάρτι. Όταν γυρνάει στη καθημερινότητα της όμως ανακαλύπτει ότι εκείνος συνεχίζεται να βρίσκεται στη ζωή της. Εκείνος έχει πολλά μυστικά που τον βαραίνουν κι όλα περιπλέκονται όταν βρίσκουν τη φίλη της νεκρή στη μπανιέρα του σπιτιού της. Ο δολοφόνος αλλάζει πολλές φορές πρόσωπο και θα σε μπερδέψει πολλές φορές. Ομολογώ πως ήταν μια πάρα πολύ ωραία σειρά του Netflix. Μπορείς να δεις το trailer της σειράς εδώ.\nThe mess you leave behind (Το χάος που άφησες πίσω)\nΜια δασκάλα διορίζεται στο χωριό του άντρα της κι αποφασίζουν να ζήσουν εκεί για να αναλάβει τη δουλειά. Φτάνοντας μαθαίνει ότι αντικαθιστά τη προηγούμενη δασκάλα λογοτεχνίας η οποία αυτοκτόνησε. Ο άντρας της προηγούμενης δασκάλας δε πιστεύει ότι αυτοκτόνησε αλλά ότι δολοφονήθηκε. Προσπαθεί να προσαρμοστεί τόσο στη νέα της δουλειά όσο και στο χωριό αλλά καταλαβαίνει ότι κάτι δε πάει καλά κι ότι για να ζήσει μια φυσιολογική ζωή εκεί αλλά και για να επιβιώσει θα πρέπει να ανακαλύψει τι συνέβη στη δασκάλα που αντικαθιστά. Στην αρχή μπορεί να σου φανεί λίγο βαρετή.. ίσως στο πρώτο επεισόδιο επειδή φαίνονται όλα λίγο μπερδεμένα. Είναι όμως μια πολύ καλή σειρά οπότε μη την εγκαταλείψεις νωρίς. Δώσε της μια ευκαιρία. Μπορείς να δεις το trailer της σειράς εδώ.\nΣε ένα χωριό του Λουξεμβούργου βρίσκουν στο δάσος ένα κορίτσι 15 ετών νεκρό. Ο θάνατος της θεωρείται ύποπτος και φαίνεται πολλοί στο χωριό να κρύβουν μυστικά. Ο επιθεωρητής Capitani αναλαμβάνει να διαλευκάνει την υπόθεση η οποία όμως όλο και περιπλέκεται. Κατά τη διάρκεια της ταινίας θα μπερδευτείς πολλές φορές για το ποιος είναι τελικά ο ένοχος για το θάνατό της. Κατά την άποψή μου είναι μια καλή σειρά χωρίς να είναι κι από τις πιο ωραίες που έχω δει. Παρόλα αυτά δε θα έλεγα κι ότι έχασα και το χρόνο μου που την είδα. Μπορείς να δεις το trailer της σειράς του Netflix εδώ.\nΗ σύζυγος του προέδρου του Μεξικό δηλαδή η πρώτη κυρία χάνει την εμπιστοσύνη της σε εκείνον και τον χωρίζει. Αμέσως μετά τον καυγά τους όμως εκείνος βρίσκεται νεκρός κι εκείνη λιπόθυμη. Μόλις καταλαβαίνει τι γίνεται αρχίζει και τρέχει να κρυφτεί. Υπάρχει μια μεγάλη πλεκτάνη και προσπαθούν να της φορτώσουν τον θάνατο του άντρα της. Κρύβεται και προσπαθεί να βρει την αλήθεια για να μπορέσει να γυρίσει στα παιδιά της τα οποία δε ξέρουν τι να πιστέψουν για το αν η μητέρα τους σκότωσε τον πατέρα τους. Μια σειρά με πολύ δράση και μυστικά την οποία θα χαρακτήριζα ως μια από τις πολύ καλές σειρές που διαθέτει το Netflix. Μπορείς να δεις το trailer της σειράς εδώ.\nΑυτές ήταν οι σειρές που έχω δει και θεώρησα ενδιαφέρουσες. Εάν δω κάτι καινούριο και ενδιαφέρον θα φροντίσω να ενημερώσω το άρθρο.


ΜΑΥΡΗ ΤΣΑΝΤΑ ΜΕ ΦΕΡΜΟΥΑΡ, STYLOVE, ΤΣΑΝΤΕΣ, FL_92112\nΜΑΥΡΗ ΤΣΑΝΤΑ ΜΕ ΦΕΡΜΟΥΑΡ\nΜΑΥΡΗ ΤΣΑΝΤΑ ΜΕ ΦΕΡΜΟΥΑΡ STYLOVE\nΧρώμα: Μαύρο. Σύνθεση: 100% Πολυουρεθάνη. Διαστάσεις: 40*14*32h cm.\nΟ ιμάντας ώμου είναι αποσπώμενος.(126cm) Διαθέτει επένδυση με θήκη τσέπης με φερμουάρ, θήκη για κινητό τηλέφωνο, καθώς και κεντρική τσέπη με φερμουάρ. Στον εξωτερικό τοίχο υπάρχει μια άλλη τσέπη με φερμουάρ. Χρώμα: Μαύρο. Σύνθεση: 100% Πολυουρεθάνη. Διαστάσεις: 40*14*32h cm.\t- Δωρεάν Αποστολή για αγορές άνω των 39,90€.


Oι Έλληνες Οδηγοί Είναι οι Καλύτεροι (Όταν Πρόκειται να Φύγουν Ταξίδι)\nΠαθαίνουμε, αλλά μαθαίνουμε.\nΜπορεί τα τροχαία να είναι ένα από τα μεγαλύτερα προβλήματα στην Ελλάδα, όμως φαίνεται ότι οι Έλληνες οδηγοί τερματίζουν πρώτοι σε ευρωπαϊκή έρευνα για την οδηγική τους συμπεριφορά, όταν πρόκειται για μεγάλα ταξίδια.\nΌπως αναφέρει το Αθηναϊκό Πρακτορείο, σύμφωνα με στοιχεία της εταιρείας ερευνών Ipsos, που διενέργησε την έρευνα μεταξύ 11 κρατών στην Ευρώπη, οι Ελληνες οδηγοί σε ποσοστό 94% προγραμματίζουν ένα ταξίδι μεγαλύτερο των τριών ωρών τη στιγμή που πιστεύουν ότι είναι λιγότερο κουρασμένοι, αφήνοντας πίσω τους Ισπανούς και τους Πολωνούς που το πράττουν με παρόμοιο τρόπο σε ποσοστό 90%, τους Σλοβάκους με 88%, τους Σουηδούς και τους Ιταλούς με 87%, τους Γάλλους με 83% και τους Γερμανούς με 82%.\nΣυνήθως, όταν οι Ελληνες οδηγοί έχουν να κάνουν ένα ταξίδι άνω των τριών ωρών, ολοκληρώνουν την προετοιμασία τους από την προηγούμενη μέρα και βγαίνουν στον δρόμο πολύ νωρίς το πρωί, δηλαδή λίγο πριν χαράξει, σε ποσοστό 91%. Αρκετά πίσω τους, την ίδια τακτική εφαρμόζουν οι Βρετανοί σε ποσοστό 85%, οι Σουηδοί σε ποσοστό 84%, οι Σλοβάκοι με 82%, οι Βέλγοι με 78% και οι Γερμανοί με 76%.\nΤη νύκτα προτιμούν να ταξιδεύουν οι Πολωνοί σε ποσοστό 79% και τους ακολουθούν οι Γερμανοί με 74% και οι Eλληνες με 72%. Ωστόσο, κατά τη διάρκεια της οδήγησης έχουν τη συνήθεια να κάνουν στάση για να πραγματοποιήσουν έναν σύντομο ύπνο στο αυτοκίνητο, οι Βέλγοι σε ποσοστό 81% και τους ακολουθούν οι Ιταλοί με 69% και οι Γάλλοι με 63%. Οι Eλληνες δεν έχουν τέτοια τάση, καθώς μόνο το 42% αποφασίζει να κοιμηθεί για λίγο μέσα στο αυτοκίνητο.\nΤαξινομήσαμε τα Δέκα Χειρότερα Σκεύη για Πλύσιμο


Στα σκαριά η «Europa» – Η νέα μικρότερη Ευρωπαϊκή Ένωση\nΙωάννης ΝΑΣΙΟΥΛΑΣ 11 Απριλίου 2018\nΠροχωρούν οι διαδικασίες για την δημιουργία μιας νέας διεθνικής δομής εντός της Ευρωπαϊκής Ένωσης και στο πλαίσιο των υφισταμένων ευρωπαϊκών συνθηκών. Θα λέγεται «EUROPA» και θα είναι μια μικρογραφία της Ευρωπαϊκής Ένωσης, με 10-12 από τις χώρες του αρχικού ευρωπαϊκού πυρήνα και άξονα την Γερμανία και την Γαλλία. Χαρακτηριστικό της θα είναι ο έλεγχος της ανεξέλεγκτης κυκλοφορίας λαθρομεταναστών από χώρες όπως η Ελλάδα, καθώς και οι κοινές οικονομικές δομές για παράδειγμα στο πεδίο της φορολογίας. Η Ελλάδα προφανώς θα είναι με τους απέξω.\nΤο σχέδιο προβλέπει ένα περιφερειακό χώρο εκτός «EUROPA», στα Βαλκάνια, περιλαμβανομένων των Σκοπίων και της Αλβανίας, όπου θα σταματούν και θα εγκαθίστανται οι λαθρομετανάστες από την Ανατολή και την Αφρική. Ο χώρος αυτός θα υφίσταται τους ίδιους ευρωπαϊκούς κανόνες, όπως η Ζώνη Σένγκεν, προσαυξημένους με τους επιπλέον κανόνες που επιβλήθηκαν εις τον αιώνα τον άπαντα στην Ελλάδα στο πλαίσιο του Μνημονίου. Οι κανόνες του Μνημονίου έχουν ήδη καταστεί δίκαιο της Ευρωπαϊκής Ένωσης. Συνδέονται με την οικονομική συντήρηση (preservation) της Ελλάδος και απόπειρα παρέκκλισης από αυτούς θα σημαίνει πως εύκολα θα κινηθεί η διαδικασία οικειοθελούς αποχώρησής της από την Ευρωπαϊκή Ένωση και την Ζώνη του Ευρώ τώρα που έχει μεγαλύτερο χρέος από το 2009 αλλά καθόλου εθνική περιουσία ή ανθρώπους με την ελάχιστη οικονομική δυνατότητα.\nΓράφει ο Πρόεδρος Γιούνκερ, σε άρθρο του που δημοσίευσε η ΚΑΘΗΜΕΡΙΝΗ:\n«Είναι ενθαρρυντικό ότι σταδιακά διαμορφώνεται πλέον μια κοινή προσέγγιση στο θέμα της μετανάστευσης. Σε αυτό το σημείο θα ήθελα να αποτίσω φόρο τιμής στον ελληνικό λαό. Για την υπομονή και την αποφασιστικότητά του. Για τον τρόπο με τον οποίο η χώρα ανταποκρίθηκε στην πρωτοφανή προσφυγική κρίση με ανθρωπιά και αξιοπρέπεια. Ολοι συμφωνούμε ότι πρέπει να ενισχύσουμε την προστασία των εξωτερικών μας συνόρων. Για να γίνει, όμως, αυτό αποτελεσματικά, πρέπει να ανοίξουμε αμέσως τον χώρο ελεύθερης κυκλοφορίας Σένγκεν στη Βουλγαρία και στη Ρουμανία. Θα πρέπει, επίσης, να επιτρέψουμε στην Κροατία να γίνει πλήρες μέλος του χώρου Σένγκεν, αμέσως μόλις εκπληρώσει όλα τα κριτήρια. Αν θέλουμε μεγαλύτερη σταθερότητα στη γειτονιά μας, θα πρέπει να διατηρήσουμε μια αξιόπιστη προοπτική διεύρυνσης για τα Δυτικά Βαλκάνια».\n«Στόχος είναι το ευρώ να αποτελεί το ενιαίο νόμισμα της Ευρωπαϊκής Ενωσης στο σύνολό της και όχι μόνο το νόμισμα μιας επίλεκτης ομάδας χωρών. Ολα τα κράτη-μέλη που το επιθυμούν θα πρέπει να είναι σε θέση να προσχωρήσουν. Για τον λόγο αυτό, πρότεινα να δημιουργήσουμε έναν μηχανισμό στήριξης για την ένταξη στο ευρώ, που θα παρέχει τεχνική και χρηματοπιστωτική αρωγή».\n«Πρέπει να περιορίσουμε τους κινδύνους που εξακολουθούν να υφίστανται στα τραπεζικά συστήματα ορισμένων κρατών-μελών. Η τραπεζική ένωση μπορεί να λειτουργήσει μόνο αν ο περιορισμός των κινδύνων συμβαδίσει με τον επιμερισμό των κινδύνων».\nΠροηγούμενο Προηγούμενο άρθρο: Γιούνκερ για Ελλάδα: «Ώρα για ένα άλμα προς τα μπρος»\nΕπόμενα Επόμενο άρθρο: Τί βλέπω στην Ουκρανία


everything you know is wrong: Πειρατές καταναλωτές\nΠροκαλώ οποιονδήποτε που διατίνεται ότι «η πειρατεία σκοτώνει την μουσική» και άλλες τέτοιες παπαριές να έρθει σπίτι και να μετρήσει τους αγορασμένους κανονικά δίσκους μου.\nΜετά να μου εξηγήσει πως γίνεται ένας δίσκος στο Amazon να κάνει 6 [έξι] δολάρια και εγώ να τον έχω πληρώσει 25 ευρώ. [το πιο πιθανό είναι να μην προλάβει γιατί μόλις ακούσω το νούμερο των δίσκων\nΈτσι για να δούμε τόσα χρόνια πόσα μου έχουν κλέψει οι δισκογραφικές. Γιατί περί κλεψιάς πρόκειται...\nΟι καλλιτέχνες βγάζουν τα περισσότερα λεφτά απ' τα live και οι εισπράξεις απ' τους δίσκους πάνε κατά κύριο λόγο στις δισκογραφικές.\nΒλέπε τις λεπτομέριες της τελευταίας συμφωνίας της Μαντόνας [sic]...\nΑκριβώς έτσι BB Chris, αλλά ακριβώς, λέμε.


4ο εταπ – Στη μνήμη του Bjorg Lambrecht - CycloNews.gr\nΣήμερα το Tour de Pologne – UCI World Tour περιβάλλεται από μια σουρεαλιστική ατμόσφαιρα. Δεν υπάρχουν λέξεις που να περιγράφουν τα συναισθήματα που εκφράζονται. Υπήρχε θλίψη και υπήρχαν συλλυπητήρια για όσα συνέβησαν χθες και όλοι οι αναβάτες έδειξαν το μέγιστο σεβασμό στη μνήμη του Bjorg Lambrecht στον πόνο και την απώλεια για την ομάδα του, Lotto – Soudal.\nΟι διοργανωτές του αγώνα, η κριτική επιτροπή και οι ομάδες συμφώνησαν ότι το σημερινό τμήμα, το 4ο εταπ από το Jaworzno στο Slaskie, θα ουδετεροποιηθεί για όλη την απόσταση και υα υπάρχει μόνο ένας τελευταίος γύρος. Η συνολική νέα απόσταση για το εταπ θα είναι 133.7 χλμ και το πελοτόν θα ποδηλατεί με ελεγχόμενη ταχύτητα 30/35 χλμ / ώρα. Όλα τα ενδιάμεσα σπριντ, πόντοι και μπόνους θα ακυρωθούν.\nΣτην αρχή οι αθλητές πήγαν στο βάθρο για να υπογράψουν, αλλά δεν υπήρχαν ομαδικές παρουσιάσεις. Υπήρχε 1 λεπτό σιωπής πριν από την έναρξη, με τους αθλητές της Lotto-Soudal στην πρώτη σειρά.\nΣτο 48ο χιλιόμετρο, στε μνήμη για το θανατηφόρο ατύχημα του Bjorg Lambrecht, ολόκληρη η ομάδα σταμάτησε για 1 λεπτό σιωπής με τους αθλητές της ομάδα Lotto – Soudal στην πρώτη σειρά.\nΚάθε ομάδα οδήγησε μπροστά στο πελοτόν για περίπου 7 χλμ. Η Lotto-Soudal οδήγησε τα τελευταία χιλιόμετρα μπροστά. Στη γραμμή τερματισμού κράτησαν ακόμα 1 λεπτό σιωπής και στη συνέχεια το πελοτόν πέρασε τη γραμμή τερματισμού, κάτω από τα χειροκροτήματα του παρευρισκόμενου κοινού.\nΣήμερα δεν υπήρxαν βαθμολογίες και καμία ταξινόμηση. Ο αγώνας θα ξεκινήσει αύριο κανονικά με το 5ο εταπ, λάμβάνοντας την ΓΚ στο τέλος του 3ου εταπ στο Zabrze.\nΟ Γενικός Διευθυντής του αγώνα, Czeslaw Lang:\n«Η οργάνωση θα ήθελε να ευχαριστήσει όλα τα μέλη της μεγαλύτερης οικογένειας ποδηλάτων που συμμετείχαν στη θλίψη της Lotto – Soudal και Tour de Pologne. Η υποστήριξή τους και τα συλλυπητήριά τους σε μια τόσο δύσκολη περίοδο πένθους έχουν καταδείξει μια γενικότερη αίσθηση ενότητας και συμπόνιας».\n«Ευχαριστούμε την UCI, την UEC, την AIOCC, την CPA, τις ομάδες και όλες τις άλλες ενώσεις, καθώς και όλους όσους έρχονται για να δείξουν την υποστήριξή τους. Ευχαριστούμε επίσης τους χορηγούς, τους συνεργάτες μας και τις πόλεις υποδοχής αναχώρησης και άφιξης, καθώς και όλα τα μέρη που άγγιξε η σημερινή πορεία, που τίμησαν τη μνήμη του Bjorg Lambrecht».\nPrevious article Fiona Kolbinger – Η πρώτη γυναίκα που κερδίζει το Transcontinental Race\nNext article Υπογράφουμε – Μεγαλύτερη προστασία για ποδηλάτες


Οι δύο αλήθειες του Τσίπρα | politischios.gr\nΟι δύο αλήθειες του Τσίπρα\nΗ στροφή που επιχειρεί η κυβέρνηση στην πραγματικότητα της ελληνικής οικονομίας γίνεται μέρα με τη μέρα ολοένα και πιο συγκεκριμένη. Κυριολεκτικά μέσα από μια οβιδιακή μεταμόρφωση, δηλαδή στα όρια του υπερφυσικού, το επιτελείο της κυβέρνησης δείχνει να συναντιέται με τη λογική, με τις πραγματικές συνθήκες της οικονομίας που παραμένουν εγκλωβισμένες σε υποσχέσεις για σχισίματα μνημονίων και επιστροφή στην ανάπτυξη μέσα από κοινωνικές πολιτικές.\nΧρειάστηκε περίπου τρεις μήνες να περιπλανηθεί η κυβέρνηση στην στοά της λογικής για να φτάσει στον ρεαλισμό. Αυτό αποδεικνύεται από όσα ο ίδιος ο Αλέξης Τσίπρας με απόλυτη φυσικότητα περιέγραψε στην πρόσφατη συνέντευξή του. Εν ολίγοις; Ο ΕΝΦΙΑ παραμένει μιας και τα δημοσιονομικά της χώρας ματώνουν, οι ιδιωτικοποιήσεις είναι ανάγκη εφόσον προκύπτει σαφή όφελος για το δημόσιο, η φορολογία χρειάζεται αναδιάρθρωση κι όλα αυτά μέσα στα πλαίσια που παρέχει ο ευρωπαϊκός μηχανισμός. Εγώ δεν θα το πω όλο αυτό «τούμπα». Θα το πω κανονικότητα. Η κυβέρνηση αντιλήφθηκε, μέσα από λάθη όπως παραδέχθηκε, ότι ο δρόμος της ομαλής πορείας της χώρας προς την ανάπτυξη δεν περνά μέσα από τις ιδεοληψίες ενός τμήματος του εκλογικού σώματος του ΣΥΡΙΖΑ που τα θέλει όλα στάχτη και καπνό. Προκύπτει μέσα από ένα συνδυασμό στον οποίο η οικονομία απαιτεί στήριξη, κατανόηση, προσαρμογή και φυσικά με μέριμνα και για όλο το κοινωνικό- ανθρωπιστικό ζήτημα που έχει προκύψει. Χωρίς ακρότητες όμως. Και αυτό η κυβέρνηση το έχει πλέον αντιληφθεί, με εξαίρεση τον υπουργό Ενέργειας Παν. Λαφαζάνη (αυτόν που υποκλίθηκε στα πατώματα για να περάσει μπροστά του ο Ρώσος πρόεδρος της Gazrpom) που συνεχίζει να ονειρεύεται την δραχμούλα, ίσως και το ρούβλι ως μοναδικό εθνικό νόμισμα.\nΟ πρωθυπουργός ωστόσο παραδέχθηκε δύο αλήθειες που από το στόμα του έχουν διαφορετική βαρύτητα. Πρώτον, μίλησε ξεκάθαρα για την νησιωτικότητα, την συνταγματική νησιωτικότητα, που οφείλει να λαμβάνεται υπόψη από κάθε κυβέρνηση αφαιρώντας βάρη δυσανάλογα από τους νησιώτες για κάθε πολιτική απόφαση και δεύτερον, το μεταφορικό ισοδύναμο που καμία κυβέρνηση μέχρι σήμερα υπολόγισε, αφήνοντας όλους μας να πληρώνουμε ένα μισθό για να μετακινηθούμε από τα νησιά στο κέντρο.\nΌταν λοιπόν ένας πρωθυπουργός με δυο κουβέντες αγγίζει τα δυο πιο καυτά προβλήματα των νησιωτών (μεταφορικό ισοδύναμο και νησιωτικότητα), εμένα μου δίνει την αίσθηση ενός πολιτικού που ξέρει τι λέει. Από κει και πέρα προφανώς θα κριθεί στο άμεσο μέλλον.\nΤο πρόβλημα Τσίπρα και κυβέρνησης εν γένη δεν είναι ότι δεν διαθέτουν στόχευση. Γνωρίζουν ποιον δρόμο και τι πρέπει να ακολουθήσουν. Όμως προσπαθούν να ακροβατήσουν ανάμεσα στις παραφωνίες που εκφράζει εκείνη η κλασσική μειοψηφία μέσα στο ΣΥΡΙΖΑ (το 3% του στάχτη και καπνός) και αυτό επηρεάζει σύσσωμη την ισορροπία της κυβέρνησης. Αν συνυπολογίσουμε και το ΑΝ.ΕΛ.... τότε καταλαβαίνουμε που έχει μπλέξει... ο Αλέξης όμως το σώζει. Δείχνει να διαθέτει ικανό αισθητήριο για να αντιμετωπίσει μια εσωκομματική μειοψηφία. Σύντομα θα το γνωρίζουμε.\nΥ.Γ. Φαντάζομαι πόσο ικανοποιημένοι θα νιώθουν οι εργαζόμενοι στους Ο.Τ.Α. όταν χθες οι αντιπρόσωποί τους άρχισαν τα «μπουκέτα» και τα «γροθίδια» στην Γενική του Συνέλευση στην Αθήνα. Τέτοια δημοκρατικότητα είχαμε καιρό να δούμε! Και μετά ελπίζουμε σε μια ανάσταση του Δημοσίου Τομέα....\nΕύγε και να τους χαίρεστε!


DBRS: Υποβάθμισε την προοπτική της Ελλάδας από «θετική» σε «σταθερή»| newmoney\nΑπρίλιος 24, 2020 11:32 μμ\nΟ οίκος διατηρεί την αξιολόγηση στο BB (low) -Την αβεβαιότητα για την ταχύτητα και τον ρυθμό ανάκαμψης από την ύφεση που προκαλεί η πανδημία επικαλείται ο οίκος - «Βλέπει» ύφεση στο 5% φετος\nΟ οίκος αξιολόγησης DBRS επιβεβαίωσε την αξιολόγηση της Ελλάδας σε ΒΒ (low) και υποβάθμισε το outlook από θετικό σε σταθερό λόγω της αρνητικής επίδρασης του κορωνοϊού.\nΌπως αναφέρει οίκος από την τελευταία αξιολόγησή του η πανδημία του COVID-19 έχει οδηγήσει σε περιστολή της οικονομικής δραστηριότητας και πιθανή ύφεση. Η αβεβαιότητα της ταχύτητας και του ρυθμού ανάκαμψης από την ύφεση οδήγησε στην αλλαγή της προοπτικής της εληνικής οικονομίας από «θετική» σε «σταθερή».\nΗ αντίδραση της κυβέρνησης στην πανδημία υπήρξε γρήγορη και μέχρι στιγμής έχει αποτρέψει μια σοβαρή κρίση υγείας. Τα έκτακτα δημοσιονομικά μέτρα θα μειώσουν τη σφοδρότητα του οικονομικού αντίκτυπου, ωστόσο, η οικονομία είναι πιθανό να συρρικνωθεί φέτος και η ανεργία θα αυξηθεί. Επιβαρυντικά λειτουργεί η βαρύνουσα σημασία του τουρισμού και της ναυτιλίας στην ελληνική οικονομία. Ταυτόχρονα, ο χρόνος της οικονομικής ανάκαμψης και, επομένως, οι προοπτικές ανάπτυξης του 2021 παραμένουν ασαφείς. Υπό αυτές τις συνθήκες, ο δείκτης δημόσιου χρέους και το δημοσιονομικό ισοζύγιο θα επιδεινωθούν και η διάρκεια αυτής της επιδείνωσης είναι εξαιρετικά αβέβαιη.\nΗ επιβεβαίωση των αξιολογήσεων αντικατοπτρίζει το γεγονός ότι η πλειοψηφική κυβέρνηση διαθέτει την ισχυρή δέσμευση και το momentum για την εφαρμογή της μεταρρυθμιστικής ατζέντας της. Η Ελλάδα αναδύθηκε από την κρίση καταγράφοντας τρία χρόνια ανάπτυξης και πέντε χρόνια πρωτογενούς πλεονάσματος, τα οποία και συνέβαλαν σε ένα μεγάλο «μαξιλάρι» ρευστότητας. Ωστόσο, η επιβάρυνση του δημόσιου χρέους είναι μεγάλη στο 176,6% του ΑΕΠ στα τέλη του 2019 και τώρα αναμένεται να αυξηθεί περαιτέρω. Το υψηλό επίπεδο δημόσιου χρέους μετριάζεται σε κάποιο βαθμό από την αρκετά μεγάλη διάρκεια ωρίμανσής του και από το γεγονός ότι τα θεσμικά όργανα της Ευρωπαϊκής Ένωσης (ΕΕ) κατέχουν το μεγαλύτερο μέρος του. Επίσης, τα ομόλογα του Ελληνικού Δημοσίου πλέον περιλαμβάνονται στο έκτακτο πρόγραμμα PEPP που ανακοίνωσε η Ευρωπαϊκή Κεντρική Τράπεζα (ΕΚΤ).\nΤο ξέσπασμα COVID-19 αναμένεται να εκτρέψει την οικονομική ανάκαμψη, αλλά η κυβέρνηση αντέδρασε γρήγορα\nΑπό τις 23 Απριλίου, έχουν επιβεβαιωθεί 2.463 περιπτώσεις και 127 θάνατοι στην Ελλάδα από τη νόσο COVID-19. Η ταχεία αντίδραση της κυβέρνησης στην επιδημιολογική κρίση έχει αποτρέψει μια σοβαρή κρίση υγείας μέχρι στιγμής. Σε μια προσπάθεια να επιβραδυνθεί η εξάπλωση του ιού και να υποστηριχθεί το σύστημα υγείας, η κυβέρνηση στις 2 Μαρτίου έκλεισε σχολεία και πανεπιστήμια, και στη συνέχεια τις μη απαραίτητες επιχειρήσεις. Στις 23 Μαρτίου επιβλήθηκε ένα εθνικό lockdown. Σε απάντηση στην κρίση της υγείας, η κυβέρνηση ανακοίνωσε έκτακτα δημοσιονομικά μέτρα για τον μετριασμό των οικονομικών επιπτώσεων και για την παροχή ρευστότητας σε εταιρείες και νοικοκυριά. Επιπλέον, από τις εκλογές τον Ιούλιο του 2019, η πρώτη μονοκομματική κυβέρνηση στην Ελλάδα μετά από σχεδόν δέκα χρόνια, ψήφισε μια σειρά νόμων για την υποστήριξη της παραγωγικότητας και την ενίσχυση της ανάπτυξης μειώνοντας τη γραφειοκρατία που στο παρελθόν μπλόκαρε τις ιδιωτικές επενδύσεις.\nΜε την επικράτηση της πανδημίας, η ελληνική οικονομία οδεύει σε ύφεση με το ΑΕΠ να μειώνεται πιθανώς πάνω από 5% φέτος. Πριν από την επιδημία, η Ευρωπαϊκή Επιτροπή προέβλεπε αύξηση του ΑΕΠ πάνω από 2% το 2020 και το 2021, υποστηριζόμενη από υψηλότερη κατανάλωση και έντονη αύξηση των επενδύσεων. Οι εξαγωγές συνέβαλαν σταθερά στην προηγούμενη ανάκαμψη, όπως αντικατοπτρίζεται από τη σημαντική βελτίωση του ποσοστού εξαγωγών από το 19% του ΑΕΠ το 2009 στο 39% το 2019.\nΟ αντίκτυπος της πανδημίας αναμένεται να εκτρέψει την ανάκαμψη της ελληνικής οικονομίας μέσω διαφόρων οδών. Η εξασθένηση της παγκόσμιας και της εγχώριας ζήτησης θα επηρεάσει σημαντικά τις εξαγωγές και τις εισαγωγές αγαθών. Επιπλέον, τα αυστηρά μέτρα περιορισμού των μετακινήσεων και οι ταξιδιωτικοί περιορισμοί δημιουργούν αυξημένους κινδύνους για τον τουριστικό τομέα της Ελλάδας, ο οποίος συμβάλλει άμεσα στο ΑΕΠ με ποσοστό άνω του 10%. Η υψηλή εξάρτηση από τον τουρισμό είναι επίσης εμφανής στην αγορά εργασίας, με περίπου το 16% του συνολικού εργατικού δυναμικού να απασχολείται στον τουριστικό κλάδο. Δεδομένης της υψηλής εποχικότητας του τουριστικού τομέα, με σχεδόν το 77% των τουριστικών αφίξεων να συγκεντρώνεται το τρίτο τρίμηνο του έτους, οι απώλειες για τη βιομηχανία θα μπορούσαν να περιοριστούν εάν οι ταξιδιωτικοί περιορισμοί χαλαρώσουν το δεύτερο εξάμηνο του έτους.\nΤι αναφέρει ο οίκος για τις τράπεζες\nΗ DBRS επισημαίνει ότι τα μη εξυπηρετούμενα ανοίγματα (NPEs) παραμένουν σε υψηλά επίπεδα, ανερχόμενα στα 71 δισ. ευρώ στα τέλη Σεπτεμβρίου 2019. Το επίπεδο αυτό ισοδυναμεί με δείκτη NPE στο περίπου 42,1% του συνολικού χαρτοφυλακίου, που είναι ο υψηλότερος στην ΕΕ, και συνεχίζει να αποτελεί πρόκληση για τη χρηματοοικονομική σταθερότητα της Ελλάδας.\nΩστόσο, τα NPEs κινούνται σε πτωτική τροχιά, καθώς έχουν μειωθεί περισσότερο από 30 δισ. ευρώ, από το υψηλότερο επίπεδό τους, τον Μάρτιο του 2016. Η μείωση οφείλεται κυρίως στις πωλήσεις και τις διαγραφές δανείων.\nΤον Δεκέμβριο του 2019, υιοθετήθηκε ως συστημική λύση το Σχέδιο Ηρακλής (HAPS) για την επιτάχυνση της μείωσης των NPEs των τραπεζών, μέσω τιτλοποιήσεων. Και οι τέσσερις συστημικές τράπεζες ανακοίνωσαν ότι θα συμμετάσχουν στο Σχέδιο Ηρακλής προκειμένου να αφαιρέσουν από τους ισολογισμούς τους NPEs συνολικού ύψους περίπου 32,5 δισ. ευρώ.\nΩστόσο, η αυξημένη αβεβαιότητα τόσο για την εγχώρια οικονομία όσο και για τις διαταραχές στις χρηματοπιστωτικές αγορές, που σχετίζεται με την πανδημία του κορωνοϊού, πιθανότατα θα οδηγήσουν σε επιβράδυνση των σχεδίων των τραπεζών για μείωση των μη εξυπηρετούμενων ανοιγμάτων.\nΑπό την άλλη, πλευρά η πρόσφατη απόφαση της ΕΚΤ να χαλαρώσει προσωρινά τους κανόνες και να αρχίσει να δέχεται ομόλογα ελληνικού δημοσίου ως εγγυήσεις, θα ενισχύσει τη ρευστότητα των τραπεζών και την ικανότητά τους να υποστηρίζουν την πραγματική οικονομία.


Fairfield Inn & Suites Columbia (Κολούμπια, Μιζούρι) - Κριτικές και σύγκριση τιμών - TripAdvisor\nΝο 22 από 37 ξενοδοχεία για: Κολούμπια\n1115 Woodland Springs Ct, Κολούμπια, MO 65202-2409 Δείτε στον χάρτη\nΔιανυκτέρευση σε ένα μακρύ ταξίδι. Λογικές τιμές, καλό πρωινό, καθαρό, καλή εξυπηρετικό προσωπικό (εξαιρετικό δείπνο σύσταση! ) , η πισίνα ήταν καθαρό και ωραίο. Το δωμάτιο ήταν κατάλληλο, καθαρό, το κλιματιστικό λειτουργούσε & αθόρυβα. Δεν υπάρχουν προβλήματα, αξίζει να σταματήσει σε ένα οδικό ταξίδι.\nΚαθαρίστε - ωραίο λόμπι\nΜόλις μία διανυκτέρευση με μια οικογένεια τεσσάρων ατόμων. Η πισίνα ήταν υπέροχη, παρόλο που το νερό ήταν ψυχρότερος από ό,τι αναμενόταν. Το δωμάτιο ήταν καθαρό, όπως ήταν το μπάνιο. Είναι κοντά στο Interstate και συνδυάζονται για να ξεκινούν με πολλές επιλογές για φαγητό σε κοντινή...απόσταση με τα πόδια.Περισσότερα\nΦτάσαμε στο ξενοδοχείο αυτό την ώρα του δείπνου και διαπιστώθηκε η ρεσεψιόν ήταν πολύ φιλικό και εξυπηρετικό. Κάναμε τσεκ ιν, χωρίς μια στιγμή κατασπαταλώνται και βρέθηκε το δωμάτιο μας ήταν καθαρό ως pin και άνετο. Περπατήσαμε δίπλα στο Hooters για ένα ωραίο, hootery δείπνο και,...στη συνέχεια, απολαύσαμε την πισίνα του ξενοδοχείου και υδρομασάζ. Τον ύπνο μας ήταν ήσυχο χωρίς θόρυβο από το δρόμο (αυτό το ξενοδοχείο βρίσκεται ακριβώς πάνω στον αυτοκινητόδρομο) και ξύπνησα αναπαυθεί και άνετα. Αυτό είναι ένα ωραίο ξενοδοχείο το Fairfield και θα επιστρέψω.Περισσότερα\nΚατά μέσο όρο, ο Joe ελέγχους,\nΔεν ήμουν μου πρόσφερε Platinum Premier κατάστημα. Ω, όπως ένα μικρό ενόχληση, αλλά μετά από 4 , 000 διαμονές, θεωρώ ότι είναι τα μικρά πράγματα που καθορίζουν το ύφος της διαμονής. Διαφορετικά, αυτό το ξενοδοχείο είναι μια καλή interstate hotel· καλό για μια πολύ σύντομη...διαμονή. Κοντά σε πολλά εστιατόρια, ακριβώς έξω από τον αυτοκινητόδρομο Interstate 70, αν το ταξίδι σας και σε μια βιασύνη, θα συνιστούσα αυτό το ξενοδοχείο. Μια ωραία πισίνα, τζακούζι (σπάνιο αυτές τις ημέρες) , Πρωινό. Όλα όσα χρειάζεται ένας ταξιδιώτης. Για μεγαλύτερες διαμονές θα είναι κατά προεπιλογή το Residence Inn ή ίσως το Springhill Suites. Σε κοντινή απόσταση με τα πόδια από αυτό το ξενοδοχείο.Περισσότερα\nΑπάντηση από: Cassie1115, General Manager στο Fairfield Inn & Suites ColumbiaΑπάντηση: 27 Ιουνίου 2017\nΩραία Fairfield Inn\nΠολύ ωραίο και καθαρό, το Fairfield Inn. Είχαμε μια Δίκλινη σουίτα και ήταν ωραίο και ευρύχωρο και καθαρό. Το προσωπικό είναι πολύ εξυπηρετικό ιδιαίτερα Angie. Ήταν πολύ εξυπηρετική στο να βοηθά να εκτυπώσετε και φαξ ορισμένα πράγματα. Σίγουρα θα επανέλθουμε.Περισσότερα\nΑπάντηση από: Cassie1115, General Manager στο Fairfield Inn & Suites ColumbiaΑπάντηση: 24 Μαΐου 2017\n98 $ - 207 $ (Βάσει των μέσων τιμών για ένα Στάνταρ δωμάτιο)\nΚοντινά εστιατόριαΠροβολή 416 εστιατορίων: Κολούμπια\nΚοντινά αξιοθέαταΠροβολή 95 αξιοθέατων: Κολούμπια\nΔείτε και τα 37 κοντινά ξενοδοχείαΔείτε και τα 416 κοντινά εστιατόριαΔείτε και τα 95 κοντινά αξιοθέατα


Ιπποκράτης Κω - Είναι φαβορί και το ''φωνάζουν''! - - Μπάσκετ - www.12sports.gr\nΟ Λοκρός Αταλάντης έκανε τη μεγάλη έκπληξη και υποχρέωσε την Κάδμο στην πρώτη του φετινή ήττα και μάλιστα μέσα στη Θήβα. Από κει και πέρα ξεχώρισε η πρώτη νίκη της Α.Ε. Σαντορίνης εκτός έδρας επί του Προμηθέα Χαλανδρίου, ενώ ο Διαγόρας Δρυοπιδέων συνεχίζει την εξαιρετική του πορεία κερδίζοντας στην Πεντέλη. Ο Έσπερος Λαμίας «κατάπιε» τον Πανναξιακό, ενώ σημαντική νίκη πέτυχε ο Ο.Φ.Η. με αντίπαλο τον Πόλις Καλλιθέας. Με μία πρώτη… «μετάφραση» ο Ιπποκράτης Κω και ο Διαγόρας Δρυοπιδέων μοιάζουν ως τα μεγάλα φαβορί για την άνοδο στη Β’ Εθνική.\nΝίκη Αμαρουσίου- Ιπποκράτης Κω 61-87\nΚάδμος Θήβας- Λοκρός Αταλάντης 63-64\nΠρομηθέας Χαλανδρίου- Α.Ε. Σαντορίνης 83-91\nΈσπερος Λαμίας- Πανναξιακός 85-60\nΠόλις Καλλιθέας- Ο.Φ. Ηρακλείου 64-72\nΑ.Ε. Πεντέλης- Διαγόρας Δρυοπιδέων 80-91\nΡεπό είχε ο Άρης Νικαίας\nΠανναξιακός- Πόλις Καλλιθέας (14:30)…………………\nΛοκρός Αταλάντης- Προμηθέας Χαλανδρίου (17:00)…..\nΑ.Ε. Σαντορίνης- Έσπερος Λαμίας (17:00)………………\nΟ.Φ. Ηρακλείου- Άρης Νικαίας (17:00)………………….\nΔιαγόρας Δρυοπιδέων- Κάδμος Θήβας (17:00)…………..\nΙπποκράτης Κω- Α.Ε. Πεντέλης (17:00)…………………..


Αντιδράσεις μετά την ανακοίνωση του ευρωψηφοδελτίου της ΝΔ\n"Δημοκρατικά και ενωτικά βγαίνουμε από την κρίση" Δήλωσε ο Αντ. Σαμαράς\nΛακωνική ήταν η δήλωση του πρωθυπουργού, Αντώνη Σαμαρά, μετά την άσκηση ...\nΗ ΝΔ κλείνει την ΕΡΤ και παραπονιέται για… φίμωσή της από τον Τύπο!\nΕκτός τόπου και χρόνου είναι η ανακοίνωση της Νέας Δημοκρατίας, η οποία ...\n«Καταγγείλατε το πρώτο μνημόνιο ως το λάθος φάρμακο και αυξήσατε τη δόση, ισχυρίζεστε πως βγαίνουμε από το μνημόνιο και μας βάζετε πιο βαθιά, μοιράζετε τετρακόσια εκατομμύρια αφού πρώτα πήρατε εβδομήντα δις από την κοινωνία, αφήνετε ανοιχτούς τους διαύλους επικοινωνίας με την Χρυσή Αυγή, καταδικάζετε τους νέους στην ανεργία και τη μετανάστευση, διαλύσατε την υγεία, την εκπαίδευση και τα ασφαλιστικά ταμεία, κλείσατε χιλιάδες μαγαζιά. Τώρα πλέον δεν μπορείτε να κρυφθείτε, ο λαός σας έμαθε και σας περιμένει στις 25 Μάη» σχολιάζει ο ΣΥΡΙΖΑ, λίγο μετά την ανακοίνωση του ευρωψηφοδελτίου της Νέας Δημοκρατίας και τις δηλώσεις του πρωθυπουργού Αντώνη Σαμαρά.\nΗ αξιωματική αντιπολίτευση τονίζει ακόμα «μονότονα επαναλαμβανόμενος, ο κ. Σαμαράς προσπαθεί να παρουσιάσει μια άλλη πραγματικότητα από αυτήν που ζει ο ελληνικός λαός».\n«Οφείλουμε να ομολογήσουμε δημόσια ότι ο κ. Σαμαράς συμπεριέλαβε στο ψηφοδέλτιο της Νέας Δημοκρατίας εκπροσώπους όλων των διαπλεκόμενων της μεταπολίτευσης. Εμείς θα παραμείνουμε με τον ελληνικό λαό», αναφέρουν οι Ανεξάρτητοι Έλληνες σε ανακοίνωσή τους σχολιάζοντας την ομιλία του Αντώνη Σαμαρά και το ευρωψηφοδέλτιο της ΝΔ.\n«Όσο και αν θέλουν να αρνηθούν την πραγματικότητα στον ΣΥΡΙΖΑ, τα γεγονότα τους διαψεύδουν, η Ελλάδα προχωρά με σταθερά βήματα έξω από την κρίση» δήλωσε ο κυβερνητικός εκπρόσωπος Σίμος Κεδίκογλου, απαντώντας στο σχόλιο του ΣΥΡΙΖΑ για την ομιλία του πρωθυπουργού.\n«Το παρατεταμένο παραλήρημα του ΣΥΡΙΖΑ δεν πείθει πλέον κανένα» πρόσθεσε.


Το Monero website μολύνθηκε με κακόβουλο αρχείο που κλέβει cryptocurrencies των χρηστών\nΑρχική security Το Monero website μολύνθηκε με κακόβουλο αρχείο που κλέβει cryptocurrencies των χρηστών\nΠροχθές, 18 Νοεμβρίου, το επίσημο site του Monero cryptocurrency παραβιάστηκε από hackers με σκοπό τη διανομή ενός μολυσμένου με malware αρχείου, που κλέβει χρήματα από τους κατόχους λογαριασμών.\nΤην παραβίαση αντιλήφθηκε ένας χρήστης Monero και ανέφερε το ζήτημα στο GitHub. Μετά τη δημοσίευση, η ομάδα του Monero επιβεβαίωσε το περιστατικό παραβίασης μέσα από ένα tweet.\nΟ χρήστης ανακάλυψε ότι κάτι δεν πήγαινε καλά, όταν κατέβασε ένα 64-bit Linux binary από τη διεπαφή γραμμής εντολών Linux.\nΑφού κατέβασε το installer από το επίσημο site, παρατήρησε ότι το SHA256 hash για το ληφθέν αρχείο δεν ταίριαζε με το SHA256 hash που αναγραφόταν στο site. Έτσι κατάλαβε ότι αρχείο είχε υποστεί κάποια τροποποίηση.\nΗ ομάδα Monero ερευνά την υπόθεση\nΗ ομάδα προτρέπει όλους τους χρήστες, που κατέβασαν το CLI wallet τη Δευτέρα, να ελέγξουν τα hashes των binaries τους. Αν παρατηρήσουν ότι δεν είναι ίδια με τα hashes που υπάρχουν στο site, πρέπει να διαγράψουν τα αρχεία και να τα κατεβάσουν ξανά. «Μην εκτελείτε τα παραβιασμένα binaries για κανέναν λόγο», τόνισε η ομάδα Monero.\nΜετά την ανακάλυψη της παραβίασης, η ομάδα αφαίρεσε το κακόβουλο αρχείο. Ωστόσο, ένας χρήστης δήλωσε ότι έχασε τα cryptocurrencies του.\n“Μπορώ να επιβεβαιώσω ότι το κακόβουλο binary κλέβει cryptocurrencies. Περίπου 9 ώρες μετά την εκτέλεση του binary, έγινε μια συναλλαγή που άδειασε το πορτοφόλι μου”, δήλωσε ο χρήστης. Σύμφωνα με τα post του, έχασε Monero αξίας 7,000 δολαρίων.\nΗ ομάδα Monero εξακολουθεί να διερευνά την υπόθεση, προκειμένου να καταλάβει πώς κατάφεραν οι hackers να παραβιάσουν τον download server. Αυτή τη στιγμή, δεν υπάρχει κίνδυνος, ωστόσο οι χρήστες πρέπει πάντα να κάνουν ελέγχους.\nΠέρα από το χρήστη, που ανέφερε δημόσια ότι έχασε τα Monero μετά τη λήψη του κακόβουλου αρχείου, δεν έχουν γίνει γνωστές άλλες παραβιάσεις. Ωστόσο, μπορεί να έχουν επηρεαστεί και άλλοι χρήστες.\nΗ παραβίαση αυτή μας έδωσε ένα καλό μάθημα και έδειξε ότι μια απλή επαλήθευση των hashes μπορεί να είναι σωτήρια. Όλοι οι χρήστες πρέπει να κάνουν αυτούς τους ελέγχους.\nΠροηγούμενο άρθροMoodleMoot 3ο Συνέδριο στο Αριστοτέλειο Πανεπιστήμιο\nΕπόμενο άρθροNSA: Δημοσίευσε μία προειδοποίηση για τους κινδύνους του TLSI


Συγκέντρωση στην πλατεία Κλαυθμώνος – Κοραή στις 12.00. Θέλουν να κάνουν την απεργία παράνομη | Aνοιχτή Συνέλευση Μηχανικών\nΑΝΑΔΗΜΟΣΙΕΥΣΗ / ΑΠΕΡΓΙΕΣ / ΔΡΑΣΕΙΣ\nΣυγκέντρωση στην πλατεία Κλαυθμώνος – Κοραή στις 12.00. Θέλουν να κάνουν την απεργία παράνομη\nby synelefsimixanikon on Dec 5, 2017 • 10:29 am No Comments\nΘέλουν να κάνουν την απεργία παράνομη. Όλοι στην στάση εργασίας και στην συγκέντρωση στην πλατεία Κλαυθμώνος- Κοραή!\nPrevious postΣΑΔΑΣ Τμήμα Αττικής - Βοήθεια στις καταστροφικές πλημμύρες στην Μάνδρα και τη Ν. Πέραμο, 2η ΟΔΗΓΙΑ Next postΑΔΕΔΥ - Κάτω τα χέρια από την απεργία – Πανελλαδική στάση εργασίας και πορεία προς τη Βουλή


Αντώνης Μυριαγκός: Υπάρχει η αγάπη ως μοναδική απάντηση στα ερωτήματά μας;\nΜια μοναδική παράσταση – μία μοναδική συνάντηση δύο γοητευτικών ...\nΑντώνης Κουτρουμπής: Σκέψεις γύρω από τη παράσταση, Δεν με χωρά ο τόπος - Μήδεια\nΤο έργο του Ευρυπίδη η «Μήδεια» είναι για μένα ένας διαρκής πόλος ...\nΟ Αντώνης Μυριαγκός είναι ένας από τους εξαιρετικούς ηθοποιούς της γενιάς του – και όχι μόνο... Η υποκριτική του αποτελεί ένα χαρακτηριστικό παράδειγμα συνδυασμού σημαντικού ταλέντου και σκληρής δουλειάς. Έχοντας ως δάσκαλο και συνεργάτη, από τα πρώτα του βήματα, τον Θεόδωρο Τερζόπουλο είχε την ευκαιρία να μυηθεί στη μέθοδό του και να την εκφράσει μέσω του σώματος και του λόγου του με ιδανικό τρόπο. Το “Amor”, στο οποίο συμπρωταγωνιστεί με την Αγλαΐα Παππά αυτή τη χρονιά, είναι ένα πεδίο στο οποίο η τέχνη και η τεχνική του γεμίζουν την παράσταση. Ο ηθοποιός παλεύει επάξια στη … σκηνή του θεάτρου, στης Ευρώπης τον πάτο με το αδυσώπητο πετροβόλημα των αριθμών που σαν σφαίρες διαπερνούν ακόμα και την ανάγκη του ανθρώπου για αγάπη. Ο Αντώνης Μυριαγκός – εν μέσω προβών για επερχόμενη παράσταση – συνομίλησε μαζί μας τόσο για τη δημιουργική διαδικασία της παράστασης όσο και την αγάπη που πάντα μένει στο τέλος (;)\nCulturenow.gr: Αρχίζοντας την κουβέντα μας θα ήθελα να ρωτήσω τί διαφορετικό βρίσκετε στο «Amor» σε σχέση με τις προηγούμενες δουλειές του Θ. Τερζόπουλου.\nΑντώνης Μυριαγκός: Πρώτα από όλα θα ήθελα να πω πως η παράσταση καταπιάνεται ουσιαστικά με την κατάσταση που ζει σήμερα ο άνθρωπος. Το αδιέξοδο της τραπεζοκρατίας που έχει επιβληθεί γενικά και που στην Ελλάδα τα τελευταία χρόνια το βιώνουμε τόσο άμεσα... Αυτή ήταν και μία από τις αφορμές για τη νέα παράσταση του Θ. Τερζόπουλου. Υπήρχε μεγάλη ανάγκη να παρουσιαστεί μία παράσταση για το σήμερα και το σήμερα ενδεχομένως ως προβολή του μέλλοντος.Tον σκηνοθέτη δεν τον απασχολούσε το τώρα ως καθαρά επίκαιρος σχολιασμός αφού μέσα από τη δική του οπτική θίγει και οντολογικά ζητήματα. Η παράσταση “Amor” είναι μια συνέχεια της παράστασης “Alarme”. Ενώ λοιπόν στο “Alarme” είχαμε τη διαφθορά της εξουσίας των δύο βασιλισσών, εδώ έχουμε τη διαφθορά των υπηκόων που σε αυτό το σημείο βρίσκεται και ο μεγαλύτερος κίνδυνος. Το αβγό του φιδιού επωάζει στην κοινωνία. Εδώ λοιπόν μπορεί κάποιος να εντοπίσει μία διαφορά. Επίσης, αυτό που βρίσκω εγώ ως διαφορετικό είναι πως το “Amor” είναι μια πρόταση του Τερζόπουλου να κάνει μια λαϊκή παράσταση - όχι λαϊκίζουσα - που σε αυτή όμως να μπορεί να ανατρέξει κανείς και να βρει τις αναφορές σε σχέση με το θέατρο, τις διάφορες εποχές και τους κώδικές του. Από τον Μπέκετ μέχρι τον Σαρλό, τον Μίλερ, τον Μπρεχτ. Ήταν μια αγωνία να είναι μια μετα-επιθεώρηση κατά έναν τρόπο. Οπότε εκεί, μπορεί να πει κανείς ότι αποπειράται να ανοίξει τη γκάμα του και με την ιδιαίτερη αίσθηση του χιούμορ που έχει και τον σαρκασμό, να βάλει τον θεατή μέσα. Αυτή βέβαια η διάσταση υπάρχει στη φιλοσοφία του Τερζόπουλου αλλά σε αυτή την παράσταση επιτυγχάνεται σε μεγάλο βαθμό γιατί είναι ένα θέμα που μας καίει όλους. Η τρέλα των αριθμών, οι golden boys, η απληστία, η αριθμολαγνεία ενυπάρχουν στον άνθρωπο.\nCul.N.: Η ερώτηση περί διαφορετικότητας τέθηκε γιατί ήταν μια σκέψη μου παρακολουθώντας την παράσταση. Το έργο των μεγάλων καλλιτεχνών μπορεί φαινομενικά να αγγίζει μία ελίτ αλλά κατά βάση είναι λαϊκό.\nΑ.Μ.: Υπάρχει βέβαια μεγάλη δυσκολία να κατανοηθούν τα νοήματα. Εάν ο ηθοποιός έχει το 50% της ευθύνης, το άλλο 50% είναι ευθύνη του θεατή. Με άλλα λόγια πρέπει και ο θεατής να έρθει λίγο ανοιχτός να καταλάβει την παράσταση. Και το λέω για παραστάσεις που έχουν κάποιους κώδικες, υπάρχει μια τελετουργία. Παρόλα αυτά νομίζω πως η αγωνία όλων μας για την παράσταση ήταν αυτή. Πώς θα μιλήσουμε στον κόσμο για όλο αυτό που συμβαίνει... Με κείμενο που να περιγράφει την κατάσταση; Θα μπορούσε να γίνει και αυτό. Όμως τα πράγματα έχουν αποκαλυφθεί πια. Δε χρειάζεται να μπούμε σε λεπτομέρειες.\nCul.N.: Και η αγάπη; Είναι τελικά διέξοδος και λύση;\nΑ.Μ.: Βλέπουμε έναν άντρα και μία γυναίκα (Αγλαΐα Παππά) που φαινομενικά δεν επικοινωνούν αλλά επικαλούνται την αγάπη. Υπάρχει η αγάπη ως μοναδική απάντηση στα ερωτήματά μας. Αλλά για μένα υπάρχει ένα ερωτηματικό στο τέλος αυτής της φράσης. Είναι διττή. Γιατί στο τέλος και η γυναίκα και ο άντρας, ο καθένας, κλείνεται στο καβούκι του. Η γυναίκα κλείνεται, στην κατασκευή μέσα στην οποία βρίσκεται, που μοιάζει με σωλήνα και ο άντρας πάει να φύγει, να το σκάσει ακόμα και να φουντάρει θα μπορούσε να πει κανείς. Ενώ επικαλούνται το amor δεν συναντιούνται ποτέ. Είναι ένα κλείσιμο ματιού.\nCul.N.: Η παράσταση είναι μια σκηνική σύνθεση με αφορμή ένα κείμενο του Θανάση Αλευρά. Πείτε μας λίγα λόγια για τη δημιουργική διαδικασία και τη σχέση του κειμένου με την παράσταση και την ερμηνεία. Α.Μ.: Το κείμενο ήταν μια ιδέα του σκηνοθέτη. Μας μάζεψε κάποια στιγμή και ζήτησε από τον Θανάση Αλευρά, πρώην ηθοποιό του Τερζόπουλου, συνεργάτη και πολύ καλό συνάδελφο, που γράφει τα τελευταία χρόνια να γράψει ένα κείμενο. Μέσα από δουλειά του Θανάση και του Θ. Τερζόπουλου γράφτηκε ένα κείμενο το οποίο ξαναγράφτηκε και ξαναγράφτηκε πολλές φορές. Όταν μπήκαμε στη διαδικασία των προβών αυτό το κείμενο ξαναγράφτηκε και άλλες φορές. Με λίγα λόγια ο Θανάσης πρέπει να έχει γράψει ένα τεράστιο υλικό! Μέσα από τις πρόβες όμως συνέβαινε το εξής· Βλέπαμε πολλές φορές ότι το κείμενο δεν άντεχε αυτό που ζητούσε και ο ίδιος ο Τερζόπουλος, να ανοίξει ένας χώρος που με άξονα το σώμα πάντα, να μπορέσει να δημιουργηθεί μια συγκεκριμένη λειτουργία που θα γινόταν ο μοχλός που θα ζωντάνευε το εγχείρημα. Με λίγα λόγια αυτό που έμεινε τελικά από όλο το κείμενο ήταν ένα σενάριο το πολύ 10 σελίδες το οποίο αυτό ήταν και η παράσταση πια. Το κείμενο ήταν η αφορμή αλλά όσο πηγαίναμε πιο βαθιά βλέπαμε ότι το κείμενο δεν ήταν αρκετό. Κάποιες φορές τα λόγια δεν είναι αρκετά για να ζωντανέψουν μια κατάσταση.\nCul.N.: Όταν πήρατε το κείμενο στα χέρια σας πώς σκεφτήκατε να αντιμετωπίσετε το δικό σας ρόλο που μοιάζει με ποταμό αριθμών; Α.Μ.: Όταν πήρα αυτό το χαρτί στα χέρια μου βρέθηκα σε αδιέξοδο. Γιατί στην αρχή προσπάθησα να απομνημονεύσω κάποιους αριθμούς και να δω τί μπορώ να κάνω με αυτούς. Βέβαια, αυτό δεν μπορούσε να λειτουργήσει γιατί ήταν σαν σπαζοκεφαλιά. Οπότε έπρεπε να λειτουργήσουμε αντίστροφα. Έπρεπε πρώτα να βρεθεί στο σώμα αυτή η σχεδόν Διονυσιακή μανία του υπολογισμού. Να καταγραφεί πρώτα στο σώμα και να δούμε πως από το σώμα προκύπτει ο λόγος για να γίνει αυτό παραστάσιμο και ελεύθερο και όχι αυτιστικό. Υπάρχει ένα σενάριο που είναι το σενάριο της παράστασης πια. Υπάρχουν κάποιοι αριθμοί και κάποιες λέξεις- κλειδιά και το μεγαλύτερο μέρος είναι αυτοσχεδιασμός. Η παράσταση είναι χρονομετρημένη. Ξέρουμε πολύ καλά πού θέλουμε να φτάσουμε. Αυστηρά πλαίσια αλλιώς θα παρέπαιε και δεν θα έδινε τη δυνατότητα ελευθερίας στους ηθοποιούς εάν δεν ήταν αυστηρά τα όρια.\nCul.N.: Και οι αναφορές ενδεχομένως του ρόλου;\nΑ.Μ.: Τώρα όσον αναφορά τον ρόλο, η αναφορά μου ήταν τα golden boys. Δε χρειάστηκε πολύ δηλαδή για να μπω σε αυτή τη διαδικασία. Από τη στιγμή που βρέθηκε στο σώμα η λειτουργία, έπρεπε να δημιουργήσω ένα μοντέλο που να αγκαλιάσει το μέσο όρο του ανθρώπου ουσιαστικά που είναι θύτης και θύμα μαζί. Ο άνθρωπος αυτός είναι τόσο άπληστος για το κέρδος που ουσιαστικά ο ίδιος καταντά να γίνεται μία αριθμομηχανή. Αν το πρόσεξες ο ίδιος κάποια στιγμή ερωτοτροπεί με τους αριθμούς. Φτάνει τελικά η λατρεία του για τους αριθμούς και το χρήμα να περνάει μέσα από τη λίμπιντο, από τη σεξουαλικότητα του. Και η σχέση του με τη γυναίκα είναι καθαρά μέσα από τη δική του αδιέξοδη απληστία. Η αποθέωση του αποανθρωπισμού.\nCul.N.: Μοιάζει να γεννιέται τη στιγμή της παράστασης μια νέα γλώσσα που μπορεί να έχει κάποια σχέση με τη Μπεκετική γλώσσα αλλά είναι κάτι σύγχρονό μας. Πώς φτάνει μία παράσταση στο σημείο να δημιουργεί μία νέα θεατρική γλώσσα;\nΑ.Μ.: Αυτό είναι αποτέλεσμα της δουλειάς που κάναμε και της δουλειάς που κάνει ο Τερζόπουλος φυσικά ο οποίος δουλεύει πάρα πολύ με το σώμα αλλά με το σώμα – λόγο. Σαφώς και μπορούμε να μιλήσουμε για θέατρα των οποίων η εκκίνηση είναι διαφορετική: Είναι το σώμα, ο λόγος, η ψυχή αλλά καταλήγουμε στο ίδιο σημείο. Η αλήθεια είναι μία οι τρόποι για να φτάσουμε σε αυτήν είναι πολλοί. Ο Τερζόπουλος κάνει μια απίστευτα εξαντλητική και ερευνητική εργασία πάνω στον ηθοποιό και μαζί με τον ηθοποιό μέσα από τις πρόβες. Ουσιαστικά αυτή είναι η έρευνά μας και η αγωνία μας να δομήσουμε και να φτιάξουμε νέα γλώσσα. Όποτε επιτυγχάνεται αυτό είναι πολύ σημαντικό. Θα μπορούσα να αναφέρω ένα λογοπαίγνιο του κειμένου ξερά. Δεν γινόταν όμως. Έπρεπε να είναι προϊόν της δικής μου αποτύπωσης. Έπρεπε να βγαίνει από το σώμα. Το σώμα ανοίγει το χρόνο και αν πρόσεξες στην παράσταση χρειάστηκαν 15 λεπτά από αυτή την αριθμολογία για να φτάσω κάπου. Σημαντικό ρόλο παίζει η επανάληψη, που δεν είναι όμως μια στείρα επανάληψη, συνεχώς σκάβει και ανοίγει το χώρο. Βλέπεις εκεί τη γέννηση αυτού του πράγματος. Βλέπεις πώς γεννιέται αυτή η νέα γλώσσα και αλλά πώς αυτοαναιρείται.\nCul.N.: Και αυτό στη δική σας περίπτωση είναι ένα αποτέλεσμα που προκύπτει όχι μόνο από τη δουλειά της συγκεκριμένης παράστασης αλλά των 8 χρόνων συνεργασίας και μαθητείας στη μέθοδο του Τερζόπουλου. Α.Μ.: Ακριβώς! Άλλωστε κι εγώ δεν έφτασα σε αυτό το σημείο μόνος μου. Έχω μάθει όλα αυτά τα χρόνια να αποκωδικοποιώ τη γλώσσα του Τερζόπουλου, όσο μπορώ τέλος πάντων, και μέσα από την τριβή που έχω γεννήθηκε αυτό το αποτέλεσμα. Και δεν ήταν μια απλή εκτέλεση, μπήκε και ο Αντώνης εκεί μέσα σε αυτό. Και ο ηθοποιός όταν νιώσει αυτοπεποίθηση πρέπει να πάρει λίγο την κατάσταση στα χέρια του. Και σε αυτό το σημείο ευγνωμονώ τον σκηνοθέτη γιατί μου έδωσε θάρρος, μου έδειξε εμπιστοσύνη και μου είπε Αντώνη έχεις φτάσει σε ένα σημείο ωριμότητας πάρτο πάνω σου, δεν θα είμαι εγώ από κάτω...\nCul.N.: Πολύ σημαντικό, δεν είναι αυτονόητο\nA.M.: Όχι δεν είναι. Για μένα σε αυτή τη δουλειά συναντάται ο 20ος και ο 21ος αι. Εγώ σε αυτή τη δουλειά έχω δει την επιθεώρηση, ακόμα και τη δική μας επιθεώρηση στην Ελλάδα του 50, ακόμα και τον Βουβό κινηματογράφο, τον Μπέκετ, τον Μίλερ, τον Μπρεχτ... Για μένα είναι ένα πανόραμα αυτή η δουλειά.\nCul.N.: Εκτός από τη συνεργασία σας με το θέατρο «Άττις» όμως, κατά καιρούς κάνετε και άλλες συνεργασίες. Είναι εύκολη η προσαρμογή σε έναν άλλο τρόπο δουλειάς;\nΑ.Μ.: Δεν είναι πάντα εύκολη αλλά σκοπός είναι κάθε φορά να γίνεται πιο ανώδυνα. Είναι σημαντικό για έναν ηθοποιό να μπορεί να ελίσσεται. Να μην είναι δύσκαμπτος. Άλλωστε δεν υπάρχουν στεγανά. Κάθε διαφορετική εμπειρία είναι χρήσιμη. Εγώ έχω καταφέρει να αναζητήσω συνεργασίες και έξω από το θέατρο Άττις κι αυτό γιατί είναι σημαντικό να έχεις διαφορικές εμπειρίες και μέσα από αυτές, καταλαβαίνεις πού θέλεις να το πας και εσύ ο ίδιος. Να παίρνεις τις αποφάσεις μόνος σου και ειδικά δουλεύοντας με νέους ανθρώπους. Είναι σημαντικό να συνομιλείς και ισότιμα πια να δεις τί έχεις εσύ να προτείνεις, αν έχεις να προτείνεις! Κάθε φορά που μου δίνεται αυτή η ευκαιρία προσπαθώ να μην την αφήνω να πηγαίνει χαμένη.\nCul.N.: Η πρώτη σας επαφή με τον κόσμο της τέχνης όμως ήταν με τα εικαστικά. Το θέατρο πώς προέκυψε;\nΑ.Μ.: Ναι, η πρώτη μου ενασχόληση με την τέχνη δεν ήταν το θέατρο ήταν τα εικαστικά. Σπούδασα στη Σχολή Καλών Τεχνών. Άλλωστε η αδερφή μου, η οποία είναι επίσης ηθοποιός, ήταν εκείνη που είχε ασχοληθεί από την αρχή με το θέατρο. Τα είχαμε χωρίσει κατά κάποιο τρόπο τα πράγματα. Και ούτε μου είχε περάσει ποτέ από το μυαλό ότι θα ασχοληθώ επαγγελματικά με το θέατρο. Όταν τέλειωσα τη σχολή δούλεψα ένα χρόνο στο ατελιέ, ετοιμαζόμουν να κάνω έκθεση αλλά ξαφνικά βρέθηκα σε ένα σημείο να έχω ανάγκη κάτι άλλο, ίσως πιο επικοινωνιακό. Και έτσι, σε μεγάλη σχετικά ηλικία στα 27-28 αποφάσισα να δώσω και μία άλλη ευκαιρία στον εαυτό μου και να ασχοληθώ με το θέατρο και τελικά μου βγήκε σε καλό. Να πω βέβαια πως υπήρχε μία σχέση με τη σκηνή αφού από τα 20 περίπου και για αρκετά χρόνια, στα χρόνια της σχολής, έπαιζα ως κομπάρσος σε όπερες στο Μέγαρο Μουσικής για να βγάλω τα προς το ζην. Είχα δηλαδή μια οικειότητα και μια χαρά με τη σκηνή, δεν είχα φόβο. Τέλειωσα τη σχολή του Εμπρός με τη Μακράκη, τον Μπαντή, τον Καταλειφό, ήμουν τυχερός ως προς αυτό, είχα καλούς δασκάλους. Μετά τη σχολή, εκτός από μία δουλειά που είχα κάνει στην πειραματική σκηνή του Εθνικού, δούλεψα από τότε με τον Τερζόπουλο. Και έτσι χωρίς να το καταλάβεις, σφυρηλατείται και το κριτήριό σου. Θυμάμαι συναδέλφους νέους τότε όπως εγώ που μου έλεγαν μετά την πρώτη δουλειά με τον Τερζόπουλο: «Άντε πήγαινε παρακάτω τώρα, κάνε κάτι άλλο». Αλλά εγώ δεν ήμουν έτοιμος να φύγω, δεν ένιωθα καμία βιασύνη. Καμιά φορά οι νέοι άνθρωποι κάνουν σημαντικά λάθη λόγω της βιασύνης τους με το άγχος να γεμίσουν το βιογραφικό τους, να κάνουν περατζάδα από όσο γίνεται και περισσότερους σκηνοθέτες και να γίνουν γνωστοί στον κόσμο. Αλλά αυτό δεν είναι το ζητούμενο! Ίσως έπαιζε ρόλο ότι εγώ αποφάσισα σε μεγάλη ηλικία να γίνω ηθοποιός και ήμουν πιο συνειδητοποιημένος.\nCul.N.: Και κρίνοντας από την πορεία σας, σας βγήκε σε καλό. Άλλωστε και μόνο οι εμπειρίες που έχετε ζήσει γυρίζοντας όλο τον κόσμο είναι σπουδαίες. Οι ανοιχτοί ορίζοντες είναι σημαντικό στοιχείο για έναν καλλιτέχνη.\nΑ.Μ.: Σαφώς και εκεί είναι που σκληραγωγείσαι και χαλυβδώνεται ο ψυχισμός σου ως ηθοποιός. Βλέπεις άλλους θιάσους, πώς κινούνται, γνωρίζεις σημαντικούς ανθρώπους... Εγώ ήμουν 1.5 μήνα στην Πολωνία στο Ίδρυμα Γκροτόφσκι και σκηνοθετήσαμε εκεί το «Μάουζερ» με Πολωνούς ηθοποιούς.\nCul.N.: Πώς ήταν αυτή η εμπειρία;\nA.M.: Ήταν πάρα πολύ σημαντικό κομμάτι γιατί γνώρισα καταρχήν μια χώρα που δεν μπορώ να πω ότι μου είχε δοθεί η ευκαιρία να γνωρίσω πολύ. Μια πολύ σημαντική χώρα με έναν πολύ σημαντικό λαό.\nCul.N.: Και μια χώρα αρκετά δραστήρια και στα σύγχρονα πράγματα στον πολιτισμό.\nΑ.Μ.: Πάντα η Πολωνία ήταν μια χώρα-κεφάλαιο σε ό, τι αφορά στις τέχνες και τον πολιτισμό. Σοπέν, Κισλόφσκι, Καντόρ, Γκροτόφκι... ποιό όνομα να πρωτοαναφέρουμε. Και έναν λαό πονεμένο και κατατρεγμένο και από τους Γερμανούς και από τους Ρώσους.\nCul.N.: Και για να έρθουμε προς το τέλος της ενδιαφέρουσας αυτής κουβέντας μας, υπάρχουν νέα άμεσα σχέδια;\nΑ.Μ.: Κάνω πρόβες αυτή τη στιγμή με την Αλεξία Καλτσίκη και τον Άρη Αρμαγανίδη για την παράσταση «Το παγκάκι του κανένα». Πρόκειται για ένα έργο του Μισέλ Φάις που σκηνοθετεί η Αλεξία και θα παρουσιαστεί από τις 17 Φεβρουαρίου στο θέατρο 104.\nΗ παράσταση “Amor” σε σκηνοθεσία του Θεόδωρου Τερζόπουλου παρουσιάζεται στο Θέατρο Άττις.\nO Τεχνοχώρος Cartel παρουσιάζει την παράσταση Στα σκοτεινά - Making Movies, σε ...\nΜε την παράσταση Lysistrata project, εμπλουτισμένη με κείμενο και στη Γερμανική ...\nΟ Μάριος Φραγκούλης και η Έλλη Πασπαλά στο Φεστιβάλ Ολύμπου 2014\nΤο 43ο Φεστιβάλ Ολύμπου τη Δευτέρα 11 Αυγούστου στο αρχαίο θέατρο του ...\nΠωλούνται δάκρυα ελιάς, στο Θέατρο της Οδού Κεφαλληνίας\nΤο Θέατρο Οδού Κεφαλληνίας παρουσιάζει από τις 10 Μαρτίου 2014, την ...\nΟι Πρότυπες Εκδόσεις Πηγή και η Νίκη Ταγκάλου σας παρουσιάζουν την νέα ...\nNational Theatre Live - The Audience: Με τη μοναδική Έλεν Μίρεν για άλλη μια φορά στο ρόλο της βασίλισσας\nΤο Μέγαρο Μουσικής Αθηνών παρουσιάζει σε απευθείας μετάδοση από το ...


Δημοσιεύτηκε 27 Απριλίου 2012 . Συντάκτης: by andreas_m\nΗ μέρα σήμερα δεν ξεκίνησε κι ιδιαίτερα καλά οφείλω να πω… Μπροστά στην πόρτα του γραφείου κάνανε για ακόμη μια φορά έργα(πολύπαθη Μεσογείων ), η ζέστη άρχισε να βαράει ανελέητα κι ο υπολογιστής μου κάνει κάτι κολπάκια που δε μ’ αρέσουν…!!\nΠαρ’ όλα αυτά, η συνέχεια ήταν εξαιρετικά δημιουργική! Ο λόγος είναι ότι επιτέλους παραγγείλαμε τον 3d Printer!!! Σε λίγο καιρό, ότι κατεβαίνει στο κεφάλι μας, από μηχανισμούς μέχρι γλυπτά και τοπολογικά μοντέλα θα γίνονται ύλη μέσα σε ώρες! Όσοι έχουν χόμπυ ή επάγγελμα τη σχεδίαση, μπορούν να αντιληφθούν το μέγεθος της ιστορίας αυτής. Δεν υπάρχει τίποτα πιο ωραίο σα συναίσθημα, από το να βλέπεις μπροστά σου, σε actual αντικείμενο, αυτό που πέρασε σα σκέψη από το μυαλό κι έγινε εικόνα στον υπολογιστή!\nΓια το λόγο αυτό λοιπόν, θα ανεβάσω κάποια κομμάτια να δείτε, από αυτά που μέσα στην επόμενη εβδομάδα θα υλοποιηθούν για κάποιους πελάτες( πελάτισσες βασικά!). Α, μην ξεχάσω, μια φίλη με ρώτησε αν κάνω πλαστικά κοσμήματα! Χωρίς να έχω διάθεση να τα σνομπάρω, καθώς δουλεύω και με πλαστικό, προτιμώ το μέταλλο! Επίσης, ρωτήθηκα αν κάνω κόσμημα με πέτρες…\nΒέβαια, προτιμώ όταν μιλάμε για κομμάτια με πολλές πέτρες σε μια επιφάνεια( όπως τα πομπέ) να τα δίνω σε καρφωτή, καθώς αν ανοίξω τις τρύπες εγώ μέσω του προγράμματος, υπάρχει η πιθανότητα κάτι να μην πάει καλά, μια επιφάνεια να έχει naked edges(σχεδιαστκός όρος, no worries για το τι σημαίνει, είναι απλώς κάκιστο!!) και άλλα πολλά, όπως επίσης, μπορεί να μη βρούμε τις πέτρες για τις οποίες έχει γίνει το σχέδιο( ή τουλάχιστον όλες) κι έτσι, το κομμάτι πάει για πέταμα… Κι αν μιλάμε για ασημάκι, οκ… αν μιλάμε όμως για χρυσό…?? :-O\nΓενικά είμαι πολύ μινιμαλιστής. Μ’ αρέσει το απλό, με τις γωνίες του, με τη γεωμετρική υφή. Και με το μέταλλο και μόνο μπορείς να κάνεις (σχεδόν) τα πάντα σε Minimal.\nΒαρύ κομμάτι, κοντά στα 17 γραμμάρια….\nΈχουμε και το …the F Word!! Μη βαράτε τον πιανίστα, εγώ ένας απλός εντολοδόχος είμαι!! Στην ψηφιακή απεικόνιση δε βγήκε καλά, στο κερί πάντως είναι όνειρο!!\nΈνας άλλος φίλος, κλείνοντας το κουβεντολόι, μου είπε » Καλά, χαζός είσαι, κάθεσαι και λες τις τιμές σου, άσε να σε πάρουν τηλέφωνο, να σε επισκεφτούν και μετά»… Έχει απόλυτο δίκιο… Απόλυτο… Αλλά για να ‘ μαι ειλικρινής, όταν μπαίνω σε ένα Site να «ψωνίσω», δαιμονίζομαι όταν βλέπω αντί για τιμή, κουβέντα τύπου » Καλέστε μας να σας πούμε»! Βαριέμαι, τσαντίζομαι, νιώθω βλάξ τόση ώρα που έψαχνα και δε μου δίνεται η ευκαιρία να αποφασίσω νωρίτερα και γενικά το βρίσκω αγοραστικά λάθος… Επιχειρηματικά σωστό, καταναλωτικά λάθος… Η πορεία θα δείξει αν τα λέω καλά ή όχι!\nBtw, ελπίζω την επόμενη βδομάδα να βάλουμε και ένα κουμπάκι paypal και κάποια actual έτοιμα κομμάτια για πούλημα!! Παρ’ όλα αυτά, επειδή όπως ξέρετε, δουλεύω για κατά παραγγελία αντικείμενα, καλό θα είναι να τα λέμε κι από κοντά, μήπως βρούμε να κάνουμε κάτι ακόμα «καλύτερο» από αυτό που σταμπάρατε!


Οικολόγοι Εναλλακτικοί: Με την «επένδυση» σε εκκρεμότητα, η Εldorado εκχερσώνει το δάσος #skouries\nTα κτίσματα στις Σκουριές, των οποίων «θα ολοκληρωθούν τα θεμέλια», είναι όλα παράνομα διότι δεν διαθέτουν την απαιτούμενη από το νόμο Άδεια Δόμησης και έχουν ανεγερθεί σε έκταση όπου η εταιρεία δεν έχει δικαιώματα εδαφοκτησίας. Το εργοστάσιο εμπλουτισμού έχει ήδη σχεδόν ολοκληρωθεί χάρη σε μια παράνομη Άδεια Δόμησης από την Πολεοδομία του Δήμου Αριστοτέλη που θα έπρεπε ήδη να έχει ανακληθεί. Παρά τις επανειλημμένες καταγγελίες, εδώ και πολλούς μήνες, η Πολεοδομία του Δήμου αρνείται να εφαρμόσει το νόμο στις Σκουριές και επιτρέπει τη συνέχιση των εργασιών και την ολοκλήρωση κτισμάτων που είναι εξ’ολοκλήρου παράνομα.\nΑφού λοιπόν η "Ελληνικός Χρυσός" κατάφερε να τελειώσει ανενόχλητη τα παράνομα κτίσματά της, ανοιχτά μας δηλώνει ότι μέσα στο καλοκαίρι θέλει να «τελειώνει» και με το δάσος των Σκουριών. Αυτή τη στιγμή βρίσκονται σε εξέλιξη ή πρόκειται να ξεκινήσουν οι υλοτόμησεις εκτάσεων συνολικής επιφάνειας 163 στρεμμάτων, που θα προστεθούν στα περίπου 1.450 στρέμματα που έχουν ήδη υλοτομηθεί και εκχερσωθεί. Το μεγαλύτερο μέρος των 163 στρεμμάτων βρίσκονται ΕΚΤΟΣ της αρχικής απόφασης παραχώρησης δάσους (απόφαση 7633/2012 της Αποκεντρωμένης Διοίκησης). Το έργο των Σκουριών που, κατά τη ΜΠΕ και την ΚΥΑ ΕΠΟ 201745/2011 θα καταλάμβανε έκταση 1.788 στρεμμάτων («ούτε μισό παραπάνω, ούτε μισό παρακάτω» έλεγαν…) επεκτείνεται στο βουνό σαν καρκίνος. Σύμφωνα με τους υπολογισμούς του Antigold εδώ, η τελική κατάληψη επιφάνειας (δάσους) από το έργο των Σκουριών θα είναι 5.379 στρέμματα.\nΤα πριόνια θα δουλεύουν φουλ όλο το καλοκαίρι ώστε η εταιρεία να εκμεταλλευτεί όχι μόνο τον καλό καιρό αλλά και τη συνολική εκκρεμότητα της «επένδυσης». Στις 5 Σεπτεμβρίου λήγει η προθεσμία που έχει θέσει στην εταιρεία το Υπουργείο Περιβάλλοντος για να αποδείξει την εφαρμοσιμότητα της μεταλλουργικής μεθόδου flash smelting που είναι ο πυρήνας του Επενδυτικού Σχεδίου. Να αποδείξει δηλαδή ότι στη Χαλκιδική θα λειτουργήσει με ασφάλεια ένα εργοστάσιο μεταλλουργίας που θα «ξερνάει» 20.000 τόνους αερίου αρσενικού το χρόνο και που παρόμοιό του δεν υπάρχει πουθενά στον κόσμο!Η διεθνής εργοστασιακή πρακτική και το σύνολο της σχετικής βιβλιογραφίας υποδεικνύουν ότι αυτά που ισχυρίζεται η "Ελληνικός Χρυσός" είναι ανέφικτα και ανεφάρμοστα. Μετά τις 5 Σεπτεμβρίου, το Υπουργείο οφείλει να αξιολογήσει την όποια απάντηση υποβληθεί εντός 45 ημερών και αν η τεκμηρίωση της μεθόδου δεν κριθεί επαρκής οδηγούμαστε ΥΠΟΧΡΕΩΤΙΚΑ σε ανάκληση της ΚΥΑ ΕΠΟ 201745/2011.\nΑλλά στο «γκρίζο» διάστημα μέχρι την αποκάλυψη της απάτης, η εταιρεία θα κόψει και θα καταστρέψει ότι μπορεί. Η τακτική της δημιουργίας τετελεσμένων είναι γνωστή και μέχρι σήμερα αποδεδειγμένα αποτελεσματική.\nΑπό τις παρακάτω αποφάσεις που έχουν αναρτηθεί στη ΔΙΑΥΓΕΙΑ, προσέξτε ιδιαίτερα την πρώτη:\n1. Έγκριση επέμβασης σε, δημόσιες και μη δημόσιες, εκτάσεις δασικού χαρακτήρα για την υλοποίηση του έργου »ΜΕΤΑΛΛΕΥΤΙΚΕΣ–ΜΕΤΑΛΛΟΥΡΓΙΚΕΣ ΕΓΚΑΤΑΣΤΑΣΕΙΣ ΜΕΤΑΛΛΕΙΩΝ ΚΑΣΣΑΝ∆ΡΑΣ» (Υποέργο »Μεταλλευτικές Εγκαταστάσεις Σκουριών»)\nΑφορά συνολική έκταση 132,4 στρέμματα και εκδόθηκε από το Τμήμα Προστασίας Δασών και Δασικών Εκτάσεων (!!!) της Αποκεντρωμένης Διοίκησης Μακεδονίας-Θράκης. Η απόφαση θα ισχύσει από την υπογραφή του πρωτοκόλλου εγκατάστασης.\nΌπως αναφέρει το Antigold σε προηγούμενη ανάρτηση, του οι «μη δημόσιες εκτάσεις» της παραπάνω απόφασης αφορούν 101 στρέμματα από τα 924 στρέμματα του δάσους «Νταμπίζ» που έχει μισθώσει στην "Ελληνικός Χρυσός" η Ιερά Μονή Ιβήρων Αγίου Όρους για να τα μετατρέψει σε χώρο απόθεσης τοξικών αποβλήτων.\nΤα υπόλοιπα 31 στρέμματα είναι εκτάσεις που είχαν εξαιρεθεί της αρχικής παραχώρησης δάσους στην Ελληνικός Χρυσός (απόφαση 7633/2012 της Αποκεντρωμένης Διοίκησης), διότι είχαν παραχωρηθεί το 1997 ως καστανοπερίβολα σε ιδιώτες. Προκειμένου να δοθούν στην Ελληνικός Χρυσός, το Ελληνικό Δημόσιο κήρυξε έκπτωτους τους παραχωρησιούχους: έτσι αυτά τα κομμάτια περιήλθαν ξανά στο Δημόσιο το οποίο, αφού εξέδωσε πράξεις χαρακτηρισμού όπου βεβαιώνεται οτι είναι δάσος, αμέσως τα παραχώρησε στην "Ελληνικός Χρυσός" για να πάψουν να είναι δάσος.\nΣτην πραγματικότητα, τα καστανοπερίβολα (τουλάχιστον τα 3 από αυτά) είχαν ήδη υλοτομηθεί παράνομα και με την ανοχή του Δασαρχείου από το 2012-2013. Σχετική είναι η: Ανοιχτή καταγγελία κατά του Δασάρχη Αρναίας, της "ΕΛΛΗΝΙΚΟΣ ΧΡΥΣΟΣ" και ορισμένων «δηλωμένων πολέμιων της επένδυσης στις Σκουριές» που είχαμε δημοσιεύσει το Φεβρουάριο του 2013 και που σήμερα – 3,5 χρόνια αργότερα – επαληθεύεται μέχρι την τελευταία της λέξη. Φυσικά καμία ποινή δεν επιβλήθηκε, ούτε στην εταιρεία που παρανόμως κατέλαβε δασικές εκτάσεις που δεν της είχαν παραχωρηθεί ούτε στους παραχωρησιούχους ιδιώτες. Το Δασαρχείο Αρναίας συνέχισε συγκαλύπτει όλες τις κραυγαλέες παρανομίες της εταιρείας στην περιοχή. Πίσω από τους σιδερένιους φράχτες και τα συρματοπλέγματα-ξυράφια που έχουν γεμίσει το δάσος για να την κρύψουν από τα μάτια του κόσμου, η "Ελληνικός Χρυσός" δρα ασύδοτα και ανεξέλεγκτα.\n2. Πρωτόκολλο εγκατάστασης Ελληνικού Χρυσού στις επιφάνειες ΑΦ1α, ΑΦ2α & ΑΦ3α\nΣυνολική έκταση 8,9 στρέμματα.\n3. Πρωτόκολλο εγκατάστασης έκτακτης κάρπωσης για την εγκατάσταση δικτύου υψηλής τάσης στο Δημόσιο δάσος Παλαιοχωρίου -Μεγ. Παναγίας\nΑφορά τη διάνοιξη 11 δασόδρομων, συνολικού μήκους 2.544 μ. και έκτασης 22 στρεμμάτων για την εγκατάσταση 11 πυλώνων υψηλής τάσης για την ηλεκτροδότηση του έργου. Το δίκτυο φυσικά θα κατασκευαστεί από τον ΑΔΜΗΕ, δηλαδή από τον Έλληνα φορολογούμενο!\nΑναρτήθηκε από Οικολόγοι Εναλλακτικοί στις 6:30 μ.μ.